አገርን የማያስቀድም ትውልድ ይዞ ወደፊት መራመድ ቀርቶ፤ መኖር እንኳን የሚቻል አይደለም። የኢትዮጵያ ታሪክ፤ ሀ ብሎ የጀመረው፤ ወያኔ እምኒልክ ግቢ ከገባ በኋላ ነው ብለው ለሚናገሩ ከንቱ ፍጡራን፤ ያሻቸውን እንዲዘላብዱ ተመችቷቸዋል ። ጋኖቹ አልቀው ምንቸቶች ጋን በሆነባት ሀገር፤ ይህ መሆኑ ደግሞ አያስገርምም። "ዛፍ በጠፋበት ሀገር፤ ቁጥቋጦ ዛፍ መሆኑ " የተለመደ ነው። ዛፍ ለመሆን የተዘሩትን ቡቃያዎች፤ ደርግ ስለጨፈጨፋቸው፤ ወያኔዎቹ ባዶ ባድማ አገኙና ሰተት ብለው ገቡ። ከዚያ በኋላ የሆነውን በመዘረዘር ጊዜ ልናጠፋ አይገባንም ። የሚያውቀው ያውቀዋልና ! ሊያውቅ የማይፈልግ ደግሞ ራሱን እያተለለ ይኖራል ። መኖር አይበለውና !